აჭარის ავტონომიური რესპუბლიკის კულტურის სამინისტრო

**აჭარის ავტონომიური რესპუბლიკის კულტურის სამინისტრო** — აჭარის ავტონომიური რესპუბლიკის სამინისტრო, რომლის ხელმძღვანელი (მინისტრი) აჭარის მთავრობის წევრია. სამინისტრო ანგარიშვალდებულია აჭარის მთავრობის წინაშე და ასრულებს მისსავე ან მთავრობის თავმჯდომარის მიერ დაკისრებულ ამოცანებს.

2025 წლის 26 თებერვალს, „აჭარის ავტონომიური რესპუბლიკის მთავრობის სტრუქტურის, უფლებამოსილებისა და საქმიანობის წესის შესახებ“ და „აჭარის ავტონომიურ რესპუბლიკაში განათლების ხელშეწყობის შესახებ“ აჭარის ავტონომიური რესპუბლიკის კანონებში განხორციელებული ცვლილებების თანახმად, აჭარის განათლების, კულტურისა და სპორტის სამინისტრო გაიყო და კულტურის სამინისტრო ცალკე უწყებად ჩამოყალიბდა.

ცვლილება ძალაში 2025 წლის 1 მარტიდან შევიდა. აჭარის კულტურის მინისტრად ელისო ბოლქვაძე დაინიშნა. აღნიშნულ თანამდებობაზე ის მთავრობის თავმჯდომარემ წარადგინა.

## სტრუქტურა
***ცენტრალურ აპარატი, რომელშიც შედის შემდეგი სტრუქტურული ქვედანაყოფები:**
**კულტურის დეპარტამენტი
**ადმინისტრაციული დეპარტამენტი
**საფინანსო-საბუღალტრო-შესყიდვების დეპარტამენტი
**იურიდიული დეპარტამენტი
**შიდა აუდიტის დეპარტამენტი
***საჯარო სამართლის იურიდიულ პირები**
***არასამეწარმეო (არაკომერციულ) იურიდიულ პირები**

## სამინისტროს ფუნქციები
სამინისტროს ფუნქციებსა და ამოცანებს შორის არის:
*კულტურის სფეროს მართვა
*კულტურის ინფრასტრუქტურის შექმნა,რეაბილიტაციის ხელშეწყობას
*კულტურის სფეროში არასახელმწიფო სექტორის როლის ზრდა და ინსტიტუციური მართვა გაუმჯობესება
*კულტურის დაწესებულებების ოპტიმალური ინსტიტუციური მოწყობა და მართვა
*კულტურის სფეროში დამტკიცებული პროგრამების მართვა განხორციელება და კონტროლი მოქმედი კანონმდებლობის შესაბამისად
*კულტურის სფეროში კანონქვემდებარე ნორმატიული აქტების მიღება
*თავისი საქმიანობის სფეროში საქართველოსა და აჭარის ავტონომიური რესპუბლიკის ნორმატიული აქტების აღსრულება
*სამინისტროს პროგრამებზე ხელმისაწვდომობის გაზრდის მექანიზმების განვითარება
*კანონმდებლობით მინიჭებულ სხვა უფლებამოსილებათა განხორციელება

## მიმდინარე პროგრამები და პროექტები
*კულტურის პოპულარიზაცია და შემოქმედებითი პროცესების მხარდაჭერა 
*კულტურის ორგანიზაციების განვითარების ხელშეწყობა 
*ფოლკლორის პოპულარიზაცია და ხელშეწყობა 
*კულტურის სფეროს წარმომადგენელთა პროფესიული განვითარების ხელშეწყობა 
*კულტურული მემკვიდრეობის დაცვა, განვითარება და პოპულარიზაცია 
*მუზეუმებისა და გალერეების განვითარება 
*სასცენო და სამუსიკო ხელოვნების ხელშეწყობა 
*ლიტერატურული ცხოვრების განვითარების ხელშეწყობა 
*სახელოვნებო განათლების ხელშეწყობა 

### სამინისტროს სამომავლო ხედვები
*აჭარის, როგორც მულტიკულტურული რეგიონის თვითმყოფადობის წარმოჩენა
*წელიწადის ოთხივე სეზონის მრავალფეროვანი კულტურული პროგრამით დატვირთვა
*ახალი, ეროვნული და საერთაშორისო ფესტივალების ხელშეწყობა და  სახელოვნებო მასტერკლასების ორგანიზება
*ნორჩი ტალანტების აღმოჩენა და მათი შემოქმედებითი განვითარება
*ახალგაზრდების პროფესიული განვითარების ხელშეწყობა და  ინტეგრირება საერთაშორისო პროგრამებში
*აჭარის თვითმყოფადი ფოლკლორის პოპულარიზაცია და განვითარება
*კლასიკური მუსიკის მხარდაჭერა 
*აჭარის სახელმწიფო სიმფონიური ორკესტრის შექმნა
*ინოვაციური სახელოვნებო საპილოტე სკოლის კონცეფციის შემუშავება
*სახელოვნებო ინდუსტრიის განვითარება
*კულტურული ტურიზმის განვითარება და ახალი ხედვების შემუშავება
*აჭარის მთიან რაიონებში კულტურის პოლიტიკის გაძლიერება

## საერთაშორისო ურთიერთობები
ვინაიდან აჭარის კულტურის სამინისტროს ერთ-ერთ პრიორიტეტად საერთაშორისო კავშირების დამყარება-განმტკიცება მიიჩნევა, მინისტრი ელისო ბოლქვაძე მართავს შეხვედრებს ქვეყანაში აკრედიტებული დიპლომატიური მისიის წარმომადგენლებთან და ახორციელებს საერთაშორისო ვიზიტებს. სხვადასხვა პერიოდში, ბოლქვაძემ შეხვედრა გამართა: ბათუმში აზერბაიჯანის გენერალურ კონსულთან, სომხეთის გენერალურ კონსულთან ბათუმში, საქართველოში იაპონიის საგანგებო და სრულუფლებიან ელჩთან, ბათუმში თურქეთის გენერალურ კონსულთან, Deik-ის თურქეთ-საქართველოს ბიზნეს საბჭოსა და საქართველოს საერთაშორისო ინვესტორთა ასოციაციის თავმჯდომარესთან, საქართველოში აზერბაიჯანის რესპუბლიკის ელჩთან, თურქეთის რესპუბლიკის საგანგებო და სრულუფლებიან ელჩთან, ჩინეთის სახალხო რესპუბლიკის საგანგებო და სრულუფლებიან ელჩთან, კულტურის სფეროში საერთაშორისო ექსპერტ დოქტორ ღასან ხალილთან] სამუშაო ვიზიტები გამართა რუმინეთში, საბერძნეთში, უნგრეთში.

## საერთაშორისო პროექტები
„ბათუმის შავი ზღვის მუსიკისა და ხელოვნების საერთაშორისო ფესტივალი“ — UNESCO-ს პატრონაჟით 2013 წლიდან ყოველწლიურად იმართება.

## საჯარო სამართლის იურიდიულ პირები
*სსიპ კულტურული მემკვიდრეობის დაცვის სააგენტო                               
*სსიპ ბათუმის ილია ჭავჭავაძის სახელობის პროფესიული სახელმწიფო დრამატული თეატრი                                                                                                           
*სსიპ ბათუმის თოჯინებისა და მოზარდ მაყურებელთა პროფესიული სახელმწიფო თეატრი  
*სსიპ ხულოს პროფესიული სახელმწიფო დრამატული თეატრი
*სსიპ - ბათუმის სახელმწიფო მუსიკალური ცენტრი                                  
*აჭარის სიმღერისა და ცეკვის სახელმწიფო აკადემიური ანსამბლი „არსიანი“   
*სსიპ აჭარის სახელმწიფო ვოკალური ანსამბლი „ბათუმი“   
*სსიპ აჭარის ხალხური ცეკვის სახელმწიფო ანსამბლი „ხორუმი“
*სსიპ აჭარის მუზეუმი 

;სსიპ აჭარის მუზეუმში გაერთიანებულია:
*ბათუმის არქეოლოგიური მუზეუმი  
*აჭარის ხელოვნების მუზეუმი                        	      
*აჭარის ხარიტონ ახვლედიანის სახელობის მუზეუმი
*ძმები ნობელების სახელობის ტექნოლოგიური მუზეუმი
*ილია ჭავჭავაძის სახელობის ბათუმის მუზეუმი
*მემედ აბაშიძის სახელობის სახლ-მუზეუმი 
*რელიგიის მუზეუმი

## არასამეწარმეო (არაკომერციულ) იურიდიულ პირები
*ა(ა) იპ ნ. კანდელაკის სახელობის სამხატვრო სკოლა                                 
*ა(ა)იპ აჭარის ხალხური ხელოვნების სკოლა                                                  
*ა(ა)იპ მელიტონ ბალანჩივაძის ხელოვნების სკოლა                                     
*ა(ა)იპ ზ. ფალიაშვილის სახელობის სამუსიკო სკოლა                        
*ა(ა)ი.პ. რევაზ ლაღიძის სახელობის სამუსიკო სკოლა 
*ა(ა)იპ ვ. ჭაბუკიანის სახელობის კლასიკური საბალეტო სკოლა            
*ა(ა) იპ თანამედროვე ხელოვნების სივრცე                                
*ა(ა)იპ „აჭარის მწერალთა სახლი“                                  
*ა(ა)იპ მოსწავლე ახალგაზრდობის სასახლე 

## სამინისტროს ხელმძღვანელობა
[მინი|300პქ|აჭარის კულტურის მინისტრი [ელისო ბოლქვაძე]]
სამინისტროს ხელმძღვანელობს აჭარის კულტურის მინისტრი, რომელიც თანამდებობაზე ინიშნება „აჭარის ავტონომიური რესპუბლიკის მთავრობის სტრუქტურის, უფლებამოსილებისა და საქმიანობის წესის შესახებ“ აჭარის კანონით დადგენილი წესით.

მინისტრი კანონმდებლობითა და სამინისტროს დებულებით დადგენილ ფარგლებში ახორციელებს სამინისტროს ცენტრალური აპარატისა და სამინიტროს სისტემაში შემავალი საჯარო სამართლის იურიდიული პირებისა და არასამეწარმეო (არაკომერციული) იურიდიული პირების მართვასა და კოორდინაციას.

მინისტრს ჰყავს 4 მოადგილე, მათ შორის ერთი პირველი მოადგილე. მათ, მინისტრის წარდგინებით თანამდებობაზე ნიშნავს აჭარის მთავრობის თავმჯდომარე.

**მინისტრი** — ხელმძღვანელობს სამინისტროს, წარმართავს მის საქმიანობას და იღებს გადაწყვეტილებებს სამინისტროს გამგებლობაში არსებულ საკითხებზე. ამჟამად აჭარის კულტურის მინისტრია ელისო ბოლქვაძე.

**მინისტრის მოადგილეები**: ლადო მგალობლიშვილი, ბადრი ნაკაშიძე, ირმა აბულაძე და ზაურ ახვლედიანი.

## რესურსები ინტერნეტში
*ოფიციალური საიტი
*ოფიციალური გვერდი Facebook-ზე
*ოფიციალური გვერდი X-ზე
*ოფიციალური გვერდი instagram-ზე
*ოფიციალური გვერდი YouTube-ზე
*აჭარის ავტონომიური რესპუბლიკის კულტურის მინისტრად ელისო ბოლქვაძე დაინიშნა
*აჭარის კულტურის მინისტრი ელისო ბოლქვაძე გახდა
*თორნიკე რიჟვაძემ აჭარის კულტურის მინისტრად ელისო ბოლქვაძე წარადგინა
*მთავარის კითხვებს აჭარის კულტურის მინისტრი პასუხობს
*კულტურა, ხელოვნება და რეგიონი

## სქოლიო
კატეგორია:აჭარის ავტონომიური რესპუბლიკა